Det' en drøm Alting kan ske nu
Vi er stjerner, vi er en duo
I harmoni skaber vi to magi
Det' os to
Vi har hinanden
Vi styrer verden når vi' i stereo
Der er fart på Kom, baby, here we go
Dig og mig, i spotlight og rampelys
Det' os to
Vi har hinanden
Det' os to
-Vi fletter vores hår? -Drikker en tår?
-Spiser kyllingelår? -Får stor succes i år.
Piger, nøglepunktet i en arbejdsfrokost er, at man skal arbejde.
Vi arbejder da. Vi skriver tekster til vores næste studiesession.
Men vi kan ikke finde det perfekte rim til "Cirkler og skår."
Tiden læger alle sår!
Niks.
Glæder mig til albummet, men som manager vil jeg minde om,
at vi mangler at betale for jeres studiesession.
Så nu viser jeg jer lige mit fundraising-regneark.
Laver du regneark?
Der er meget, I ikke ved. Jeg er et mysterium.
En omvandrende gåde. På mange tangenter.
-En renæssancemand... -Det er et regneark, Rafa.
Tag dig sammen, Mysteriemand.
Jeg tager det i mig igen. Volleyball kan bruges i det virkelige liv.
Godt, hvor var vi?
Vi bliver altså nødt til at arbejde...
-En blomst. -En blomst?
Alle kan da se, at det er en grøn bønne.
Undskyld, det lignede en blomst. Jeg hedder Brooklyn, forresten.
Og jeg Malibu.
Faktisk hedder vi begge Barbie, kælenavne er grundet forvirringen.
-Jeg hedder Stefan. -Og du studerer usynlige grønsager?
Jeg er mimiker. Jeg følger i min fars stille fodspor.
Han arbejder på Times Square.
-Vi er bekendt med din fars arbejde. -Han er meget dedikeret.
Jeg må løbe. Vi har mundtlig eksamen i avanceret mimeteori.
Bare man ikke siger noget, så består man.
Vi må mødes, hvor vi ikke bliver forstyrret,
og med bedre snacks. Jeg arbejder på det og sms'er.
Super. Men synes I også, at det ligner en grøn bønne?
Nej, det ligner mere en hestebønne.
Herovre. Jeg er besat af de her broffins.
-Jeg vil også gerne være besat. -Også mig. Hvad er en broffin?
Min seneste kulinariske kreation.
En kombination af en brownie og en muffin. Magnifique!
Buddy, det er dem, jeg har talt om, Barbie og Barbie.
Alias Malibu og Brooklyn.
Bonjour, et velkommen til Buddys café,
det mest franske bageri uden for France.
Floffy souflées. Hvad er det, du laver, Epiphany?
Stolene keder sig, så jeg præsenterer dem for nye borde.
Myntete. Decaf vaniljelatte med ekstra mælk.
Macchiato. Super gode valg.
-Men det er... -Præcis...
Hvad jeg vil have. Hvordan vidste du?
Vi har allesammen en gave.
Og en smule kanel på toppen. Bare rolig, det skal jeg nok huske.
Som så hun lige ind i min kanelelskende sjæl.
Åh nej.
-Åh nej! -Hvad er der galt, Buddy?
Mit leveringsbud har lige sagt op, han skal til NASA.
Er dit bud astronaut?
Hvad? Nej, nej. Han er blevet ansat i NordAmerikas Sandwich Association,
frokostrestauranten.
Nå, det NASA. De har den bedste pastrami.
Jeg er kaput!
Se alle de broffin-leverancer, der venter på at blive leveret.
Er der noget, jeg ikke fatter her?
Ikke det bord. Det er til afhentning. Dét bord.
At finde et nyt bud på så kort tid
er som at erstatte fyldet i en chokocroissant, efter den er blevet bagt!
Impossible!
-Buddy, jeg tror, jeg har en løsning. -Du vil aflevere mine broffins. Ja?
Hvad? Nej. Ikke mig. Du skal hyre Malibu og Brooklyn.
Jeg troede, vi skulle lave den der gispeting.
Kom nu. Brooklyn og Malibu er fantastiske bude.
-Og de har brug for penge til deres demo. -Som vi siger i France: I er hyret.
Vi svigter dig ikke, Buddy.
Nej. Vi basker dem!
Ikke kagerne. Bare leveringerne.
Det er en seriøs ladning broffins. Vi må lægge en plan.
-Skal vi dele os? Dække et større område? -Del og hersk.
Ken, hej.
Vores træner har lige givet os en pause,
så jeg har kun et par minutter, men har du...?
Undskyld, ikke nu. Jeg må løbe. Ring til mig senere.
Kør over i højre vejbane, så til højre og bagefter til venstre.
Mine beregninger viser, at denne rute ikke burde have stop.
Beregninger betyder intet, hvis man ikke regner paraderne med.
Det er hvidløgsparaden. Det er en rigtig stinker.
Hejsa. Hør her, jeg ville bare...
Ken. God timing. Kan du læse kortet over metroen?
Ja. Det eneste, du skal...
Sikker på, det er et kort?
Det burde det være. Jeg må løbe, ringer du senere?
Hallo? Personen med en arm? Hvilket tog er Uptown A-linjen?
Tak. Jeg er vild med dit armbånd.
Undskyld, broffins på vej her.
Det her er Downtown A-linjen.
Downtown? Det er den forkerte vej. Jeg skal jo Uptown.
Hvordan gik første levering?
Tog det gale tog og blev plyndret af duer. Dig?
Løb ind i en megafusker på en metrostation og en hvidløgsparade på West 47th.
Nå, det er det, der lugter af.
Måske var "del og hersk" ikke den bedste løsning.
Vi missede det med at herske. Men vi er også altid bedre, når vi er et team.
Altid.
Når vi arbejder sammen, får vi færre problemer, og det går meget hurtigere.
Jeg har ventet på det her øjeblik.
Hvorfor de to skateboards?
Spørgsmålet, I skal stille er, hvorfor har I slet ikke nogen?
Jeg skal så meget have sådan ét her. Eller to.
Ikke nu, Stefan. Jeg er ved at designe nye pailletmønstre.
En paraply. Tak.
Det er en selfiestang, så du kan tage billeder af dig selv i regnen.
Jeg glemte min taske.
Se selv, det er den hurtigste rute.
Meget imponerende og meget udmattende.
Godt. Mine premiere- og afslutningsbroffins er ankommet.
Premiere og afslutning? Hvad er der galt?
Jeg lejede dette teater til mit onewoman-show,
men kulissebyggerne har misforstået jobbet.
Det skulle have været en skyline.
Men du har fået en slipserække.
Jeg kan ikke få malet en skyline før premieren i aften.
Det ville jeg nu ikke være så sikker på.
Det er perfekt. Tusind tak for hjælpen.
Der står, at kunden sidder på bænken i nærheden af en flok egern?
Hvilken slags kunstner er du?
Du er minimalist.
Jeg er portrætmaler. Men jeg har ingen kunder.
De der broffins skal tiltrække folk.
Du behøver ikke salgstricks. Det handler om efterspørgsel.
Hvis folk ser andre få deres portræt malet, så vil de også have ét.
Kom bare nærmere og se New York Citys dygtigste portrætmaler!
Og færdig.
-Wow, du har virkelig fanget mine øjne. -Det er din næse.
Selvfølgelig. Det er meget realistisk.
Det er i hvert fald det mest originale billede af mig.
Derfor er de portrætter perfekte til profilbilleder på sociale medier.
Jeres vil ikke ligne alle de andres.
Piger. Hvad er der sket? I klarede det så flot.
Nu er I langsommere end en skildpadde, der spiller skak.
Hvad tager så lang tid?
-Vi hjalp en skuespillerinde. -Og en kunstner.
Og en dyrepasser kunne ikke finde sin giraf.
Hvad i creme brûleens navn er det, I taler om?
Kunderne begyndte at fortælle om deres problemer.
Vi spurgte.
-Så vi ville bare hjælpe dem. -Nøglen til god kundeservice.
Man skulle tro I solgte wellness.
Med al den spænding i luften kunne vores broffins bruge
noget beroligende musik, så de ikke falder sammen.
Mine broffins falder aldrig sammen.
De er bløde og lækre, uanset hvor mange spændinger, der er.
Og piger, jeg elsker jeres dedikation til vores kunder,
men det her er ikke et snakke- og hjælpejob.
Det er et kageleveringsjob.
Helt klart, Buddy.
Besked modtaget, klart og tydeligt.
Ingen snak, kun levering. Min mund er lukket med syv segl.
Og det starter nu.
-Og husk nu. Ingen snak. -Ingen snak.
Er ligeglad med, hvor godt jeres nummer er, man aflyser ikke i sidste øjeblik.
Den her fest bliver en katastrofe.
Jeg finder aldrig en anden musikalsk duo i tide.
Vi er en musikalsk duo.
Vi er gode. Vi har optrådt på Times Square.
Vi ville elske at optræde til din fest.
Vidunderligt. Sækkepiberne er på scenen, hvis I vil varme op.
Hvordan spiller man på de her?
Jeg tror, at man trykker dér og puster luft ind her.
Ingen af os er særlig gode til at spille på sækkeinstrumenter.
Hvad siger du til en popduo?
Lige nu er jeg frisk på alt. Jeg skal bruge et sæt på ti minutter.
Har vi sange til ti minutter?
Hvis vi spiller dem langsomt nok.
Er det en ny sang eller nyt problem?
Det er umuligt for os at arbejde for Buddy, Rafa.
Vores leveringer tager for lang tid.
-Vi har prøvet at gøre det hurtigere. -Det gik galt. Virkelig galt.
Og sækkepiber er sværere, end man tror.
Kan I ikke bare lade være med at tale med kunderne?
Lige meget. Jeg ved ikke, hvad jeg tænkte på.
Vi kan ikke bare efterlade Buddy uden et leveringsbud.
Ikke nu, Stefan.
Du læser en bog? Skal vi også gætte titlen?
Krøniken om lasagne?
Nej, det er Romeo og... et gyngestativ?
Stefan, det var meget lettere, hvis du bare sagde noget.
Der er I. Jeg var bange for, at NASA havde fået én til... To.
Vi går ikke over til NASA, men vi bliver nødt til at sige op.
Kan I andre se et baguette med uhyggelige vampyrtænder?
Nej? Hvorfor?
Fordi alle mine andre mareridt bliver til virkelighed!
Vi er kede af, at vi har været så langsomme.
Vi prøvede. Men vi er ikke de rette til det her job.
Vi har lært meget af at arbejde for dig.
At vi ikke kan lade være med at tale med kunder eller blive involverede.
Vi er nødt til at hjælpe andre. Det er sådan, vi er.
Men vi har fundet den perfekte erstatning:
Stefan.
Han er i lære som mimiker,
så han er perfekt til at foretage hurtige og tavse leveringer.
Du er hyret.
Buddy? Hvad er der galt?
Tænker du på den der vampyrbaguette igen?
Nej, nej.
Jeg vil bare savne jer, mademoiselles. Jeg kan godt lide, at I er her.
Ikke at I forsinker mine leveringer. Men når I er hos mig i caféen.
Vi 'an 'adig 'omme 'er 'ag.
Vi kan stadig komme hver dag.
Det er jo lige ved skolen.
-Vi kunne lave lektier her. -Og skrive sange.
Jeg vil bare spise broffins,
men det er et fantastisk sted at arbejde uden at blive forstyrret.
Måske færre forstyrrelser.
Har altid vidst, det ville ske.
Mine drømme efter ost tager aldrig fejl.
For at fejre det vil jeg præsentere Buddys nye kreation.
Det er en do-cro-puf-rulle.
En dessert-sensation.
En donut i en croissant i en fløderulle omsvøbt af en kanelrulle.
-Den ser fantastisk ud. -Skal nok have et kortere navn.
Hvad med Le Buddy?
Jeg elsker det!
Barbie! Endelig. Nu vil du vel ikke smutte eller se på et kort...?
Nej, jeg er her nu. Hvad sker der?
Er du stadig til træning?
Jeg er lige blevet færdig. Jeg så en artikel
om en bizar New York-dessert, som du skal prøve. Har du hørt om en broffin?
Det lyder bekendt.
Ken, du skal se det her.
Tak. Jeg elsker grønne bønner.
-Er det en ny bogtitel? -Jeg tror, han prøver at åbne en krukke.
Eller bekæmpe en bisværm?
Jeg tror bare, han er glad.
Tekster af: C. H. Engelbrecht